Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: földgázellátásról szóló 2003. évi XLII. törvény (a továbbiakban: GET) szerinti hozzáférésre jogosultak az Üzemi
Paragraph Index: 729

18. Adatszolgáltatások 18.1. A Szövetség tagjai kötelesek haladéktalanul, de legkésõbb a következõ igazolás igényléséig írásban bejelenteni a cég adataiban történt minden változást. A bejelentés elmulasztása esetén a Szövetség jogosult a kõolaj és kõolajtermék készletezési taggal szemben a 17.26. pont szerint eljárni. A Szövetség – munkájának megalapozása érdekében – információkat kérhet tagjaitól piaci tapasztalataikról és a jövõre vonatkozó elképzeléseikrõl. Az e körben adott tagi nyilatkozatokhoz jogi következmény nem fûzõdik. A tagok által adott nyilatkozatokat a Szövetség zártan köteles kezelni, amely nyilatkozatok tartalma – az adott tag kérése alapján – üzleti titoknak minõsül, így azt a Szövetség a nyilatkozatot tevõ tag elõzetes írásbeli engedélye nélkül nyilvánosságra nem hozhatja és harmadik féllel nem közölheti, kivéve a Hivatal, az Adó- és Pénzügyi Ellenõrzési Hivatal és a Vám- és Pénzügyõrség Országos Parancsnoksága részére törvényen alapuló adatszolgáltatást. Ezen kötelezettség megsértésébõl eredõ károkért a Szövetség felel. 18.2. A Szövetség – ugyanezen célból – kapcsolatot tart a hatóságokkal, kamarákkal és a kõolaj és földgáz iparhoz kapcsolódó, illetve kereskedelemmel foglalkozó más szervezetekkel. 18.3. A Szövetség információit – kivéve az államtitoknak, szolgálati vagy üzleti titoknak minõsülõ információt – tagjai számára hozzáférhetõvé teszi. 18.4. A Szövetség a miniszter által megkívánt körben és módon adatszolgáltatást teljesít a GKM számára. 18.5. A Szövetség földgáz készletezési tagok részére kiállított, a 17/A.9. pontban meghatározott igazolásokról tájékoztatja a Hivatalt, az Adó- és Pénzügyi Ellenõrzési Hivatalt és a Vám- és Pénzügyõrség Országos Parancsnokságát.

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes